ΓΡΑΠΤΗ ΕΡΩΤΗΣΗ P-1326/02

υποβολή: Earl of Stockton (PPE-DE) προς την Επιτροπή

(2 Μαΐου 2002)

Θέμα: Ευρωπαϊκό Ένταλμα Συλλήψεως

Δεν πιστεύει η Επιτροπή ότι οι προτάσεις για ένα Ευρωπαϊκό Ένταλμα Συλλήψεως, στη μορφή που έχουν εκπονηθεί, δεν θα καλύπτουν τακτική σε ένα κράτος μέλος η οποία δεν αντιβαίνει στη νομοθεσία αυτού του κράτους μέλους·

Εάν μια τέτοιου είδους τακτική θεωρούνταν παράνομη σε ένα άλλο κράτος μέλος, προτίθεται η Επιτροπή να επιβεβαιώσει ότι το εν λόγω κράτος μέλος δεν θα δικαιούται να επικαλείται το Ευρωπαϊκό Ένταλμα Συλλήψεως για να ζητεί την έκδοση ενεχομένων ατόμων·

Δεν πιστεύει η Επιτροπή ότι η αποστολήλικού μέσω του διαδικτύου σε ένα κράτος μέλος ή σε χώρα αλλαδαπής μέσω του διεθνούς ταχυδρομείου συνιστά τακτική που ακολουθείται αποκλειστικά στο εν λόγω κράτος μέλος·

Απάντηση του κ. Vitorino εξ ονόματος της Επιτροπής

(6 Ιουνίου 2002)

Το πλαίσιο της απόφασης της Επιτροπής για το Ευρωπαϊκό ένταλμα σύλληψης που πρέπει να εκδοθεί επίσημα από το Συμβούλιο στηρίζεται στην αρχή της αμοιβαίας αναγνώρισης των δικαστικών αποφάσεων. Τούτο σημαίνει ότι η απόφαση που έχει εκδώσει δικαστική αρχή κράτους μέλους, με την οποία απαιτείται η σύλληψη και παράδοση ατόμου, θα πρέπει να αναγνωρίζεται και να εκτελείται στα άλλα κράτη μέλη.

Για να είναι αποτελεσματική η αμοιβαία αναγνώριση θα πρέπει να περιοριστεί το πεδίο εφαρμογής της αρχής της διπλής καταδίκης, το οποίο, σε θέματα έκδοσης, παρέχει τη δυνατότητα σε κράτος μέλος να μην παραδώσει άτομο το οποίο έχει διαπράξει αδικήματα που θεωρούνται ποινικά στην επικράτειά του.

Στην απόφαση-πλαίσιο σχετικά με το ευρωπαϊκό ένταλμα σύλληψης(1), η αρχή της διπλής καταδίκης αποκλείεται για 32 κατηγορίες αδικημάτων, στις περιπτώσεις που τα αδικήματα αυτά τιμωρούνται βάσει του νόμου του εκδούντος το ένταλμα κράτους μέλους, με τουλάχιστον τριετή φυλάκιση. Τούτο σημαίνει ότι όταν σύμφωνα με τον νόμο του εκδούντος το ένταλμα κράτους μέλους, μία αξιόποινη πράξη εμπίπτει σε μία από τις 32 κατηγορίες αδικημάτων και τιμωρείται με τουλάχιστον τριετή φυλάκιση, η εκτελούσα δικαστική αρχή δεν ελέγχει εάν η πράξη αποτελεί επίσης αδίκημα βάσει της εθνικής της νομοθεσίας.

Όταν το αδίκημα δεν εμπίπτει στις κατηγορίες αυτές ή δεν τιμωρείται από το εκδούν το ένταλμα κράτος μέλος με τουλάχιστον τριετή φυλάκιση, η εκτελούσα δικαστική αρχή μπορεί να αρνηθεί να παραδώσει το άτομο εάν τα αδικήματα για τα οποία έχει εκδοθεί ευρωπαϊκό ένταλμα σύλληψης δεν θεωρούνται ως αδικήματα σύμφωνα με τον εθνικό του νόμου (άρθρο 4, παράγραφος 1). Ωστόσο, η αξιολόγηση της διπλής καταδίκης πρέπει να είναι ελαστική. Η εκτελούσα αρχή πρέπει να αξιολογεί κατά πόσον οι πράξεις αποτελούν αδικήματα σύμφωνα με τον εθνικό νόμο της χώρας, αλλά να μην κρίνει κατά πόσον ο ορισμός των αδικημάτων είναι ακριβώς ο ίδιος (μερικά στοιχεία μπορεί να διαφέρουν) ή κατά πόσον η τιμωρία είναι συγκρίσιμη. Σ' αυτό το σημείο το ευρωπαϊκό ένταλμα σύλληψης διαφέρει από την προηγούμενη διαδικασία έκδοσης στο μέτρο που έχει καταργηθεί η απαίτηση μίας ελάχιστης ποινής στο κράτος μέλος εκτέλεσης.

Η δικαστική αρχή μπορεί μόνο να εκδώσει ευρωπαϊκό ένταλμα σύλληψης με σκοπό την ποινική δίωξη εάν, σύμφωνα με τον εθνικό νόμο, έχει δικαιοδοσία επί του αδικήματος, τα δε αδικήματα τιμωρούνται με φυλάκιση τουλάχιστον ενός έτους. Φυσικά η δικαστική αρχή κράτους μέλους δεν είναι σε θέση να εκδώσει ευρωπαϊκό ένταλμα σύλληψης για κάτι το οποίο θεωρείται αξιόποινο από την νομοθεσία άλλου κράτους μέλους.

Όσον αφορά το παράνομολικό που διοχετεύεται στο Ίντερνετ, είναι πλέον θέμα των κρατών μελών να καθορίσουν μέσω της εθνικής τους νομοθεσίας πότε η συμπεριφορά αυτή εμπίπτει στην δικαιοδοσία τους. Το Eurojust μπορεί να βοηθήσει το συντονισμό των ερευνών και τη δίωξη όταν τούτο αφορά περισσότερα του ενός κράτη μέλη.

Κατά τις συζητήσεις στο Συμβούλιο κατόπιν πρότασης της Επιτροπής για απόφαση πλαίσιο σχετικά με τη σεξουαλική εκμετάλλευση των παιδιών και την παιδική πορνογραφία(2), η Επιτροπή προσπαθεί να επιτύχει οι ελάχιστοι κανόνες περί δικαιοδοσίας να εξασφαλίζουν ότι τουλάχιστον ένα κράτος μέλος θα έχει πάντα τη δικαιοδοσία δίωξης της παιδικής πορνογραφίας στο Ίντερνετ όταν τολικό αυτό έχει αποσταλεί από ή προοριζόταν για την επικράτειά του. Η Επιτροπή τήρησε την ίδια στάση στην πρότασή της για απόφαση-πλαίσιο για το ρατσισμό και την ξενοφοβία(3). Η Επιτροπή δεν έχει προτείνει στα μέσα αυτά την εξέταση των σχετικώνποθέσεων σαν να αφορούσαν αποκλειστικά ένα συγκεκριμένο κράτος μέλος. Ωστόσο η Επιτροπή θα εκδώσει αργότερα κατά τη διάρκεια του έτους αποκλειστικούς κανόνες δικαιοδοσίας στην ανακοίνωσή της σχετικά με την αρμοδιότητα στο πλαίσιο της αμοιβαίας αναγνώρισης των δικαστικών αποφάσεων σε ποινικέςποθέσεις.

Θα πρέπει να σημειωθεί ότι η ανάλυση των θεμάτων δικαιοδοσίας που παρέχεται στην απάντηση αυτή εφαρμόζεται μόνο στο πλαίσιο του ευρωπαϊκού εντάλματος σύλληψης, δεδομένου ότι στις αστικέςποθέσεις η κατάσταση είναι εντελώς διαφορετική.

(1) Βασίζεται στην πρόταση της Επιτροπής, που δημοσιεύθηκε στην ΕΕ C 332 E της 27.11.2001.

(2) ΕΕ C 62 E της 27.2.2001.

(3) ΕΕ C 75 E της 26.3.2002.